CELEX: 32010R0585
Language: ro
Date: 2010-07-02 00:00:00
Title: Regulamentul (UE) nr. 585/2010 al Comisiei din 2 iulie 2010 de modificare a Regulamentului (CE) nr. 2535/2001 de stabilire a normelor de aplicare a Regulamentului (CE) nr. 1255/1999 al Consiliului în ceea ce privește regimul importurilor de lapte și produse lactate și deschiderea unor contingente tarifare

3.7.2010   
            
            
               RO
            
            
               Jurnalul Oficial al Uniunii Europene
            
            
               L 169/1
            
         REGULAMENTUL (UE) NR. 585/2010 AL COMISIEI
   din 2 iulie 2010
   de modificare a Regulamentului (CE) nr. 2535/2001 de stabilire a normelor de aplicare a Regulamentului (CE) nr. 1255/1999 al Consiliului în ceea ce privește regimul importurilor de lapte și produse lactate și deschiderea unor contingente tarifare
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1), în special articolul 144 alineatul (1) și articolul 148, coroborate cu articolul 4,
   întrucât:
   
               (1)
            
            
               Articolul 19a din Regulamentul (CE) nr. 2535/2001 al Comisiei (2) se referă la contingentele tarifare gestionate în conformitate cu articolele 308a, 308b și cu articolul 308c alineatul (1) din Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar (3). Contingentele respective includ și contingentele prevăzute de Regulamentul (CE) nr. 747/2001 al Consiliului din 9 aprilie 2001 privind modul de gestionare a unor contingente tarifare comunitare și a unor cantități de referință pentru produse care ar putea beneficia de preferințe în temeiul acordurilor cu anumite țări mediteraneene (4).
            
         
               (2)
            
            
               În anul 2008 s-a încheiat un acord sub forma unui schimb de scrisori între Comunitatea Europeană și Statul Israel privind unele măsuri reciproce de liberalizare referitoare la produse agricole, la produse agricole transformate, la pește și produse pescărești, privind înlocuirea protocoalelor 1 și 2 și a anexelor acestora, precum și privind modificări ale Acordului euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte. Acest acord, denumit în continuare „acordul”, a fost aprobat prin Decizia 2009/855/CE a Consiliului (5).
            
         
               (3)
            
            
               Acordul prevede noi contingente tarifare pentru produsele agricole și produsele agricole transformate originare din Israel.
            
         
               (4)
            
            
               Regulamentul (CE) nr. 747/2001, astfel cum a fost modificat prin Regulamentul (CE) nr. 1154/2009 al Comisiei (6), a prevăzut prin urmare o creștere, începând cu 1 ianuarie 2010, a contingentului pentru produsul lactat încadrat la codul NC 0404 10.
            
         
               (5)
            
            
               Prin urmare, Regulamentul (CE) nr. 2535/2001 trebuie modificat în consecință.
            
         
               (6)
            
            
               Modificarea propusă trebuie să se aplice începând cu 1 ianuarie 2010, dată la care a intrat în vigoare acordul și a devenit aplicabilă modificarea corespunzătoare a Regulamentului (CE) nr. 747/2001.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Punctul 2 de la anexa VIIa la Regulamentul (CE) nr. 2535/2001 se înlocuiește cu următorul text:
   
      „2.   Contingent tarifar în temeiul anexei VII la Regulamentul (CE) nr. 747/2001 aplicabil anumitor produse agricole originare din Israel:
      
      
                  Numărul contingentului
               
               
                  Cod NC
               
               
                  Denumire (7)
                  
               
               
                  Rata taxei aplicabile
               
               
                  Cantitatea anuală în tone
                  Baza = an calendaristic
               
            
                  09.1302
               
               
                  0404 10
               
               
                  Zer modificat sau nu
               
               
                  Scutire
               
               
                  1 300
               
            
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2010.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 iulie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 341, 22.12.2001, p. 29.
   
      (3)  JO L 253, 11.10.1993, p. 1.
   
      (4)  JO L 109, 19.4.2001, p. 2.
   
      (5)  JO L 313, 28.11.2009, p. 81.
   
      (6)  JO L 313, 28.11.2009, p. 52.
   
      (7)  Fără a aduce atingere normelor aplicabile la interpretarea Nomenclaturii combinate, termenii denumirii mărfurilor trebuie considerați ca având numai o valoare indicativă, regimul preferențial fiind determinat, în cadrul acestei anexe, de importanța codurilor NC. În cazurile în care sunt menționate codurile NC «ex», aplicabilitatea regimului preferențial este determinată pe baza codului NC și a denumirii corespunzătoare, luate în considerare împreună.”